ഗസറ്റഡ് റാങ്ക് : 68,000 രൂപ ശമ്ബളം തിരുവനന്തപുരം : കേരള അഡ്മിനിസ്ട്രേറ്റീവ് സര്വീസില് പ്രവേശിക്കുന്നവരെ കാത്തിരിക്കുന്നത് ഉയര്ന്ന പദവിയും ശമ്ബളവും. ഗസറ്റഡ് റാങ്ക് ഗ്രേഡ് 2 തസ്തികയിലാണ് നിയമനം. 45,800 89,000 രൂപ ശമ്ബള സ്കെയില്. അടിസ്ഥാന ശമ്ബളത്തിന്റെ 10 ശതമാനം വരെ ഗ്രേഡ് പേയും ലഭിക്കും. കെ.എ.എസിന്റെ ആദ്യ തലത്തില് നിയമനം നേടുന്നയാള്ക്ക് തുടക്കത്തില് 68,000 രൂപയോളം ശമ്ബളം ലഭിക്കും. തിരുവനന്തപുരത്തെ ഐ.എം.ജിയില് നടക്കുന്ന 18 മാസത്തെ പരിശീലനം സംബന്ധിച്ച് സര്ക്കാര് മാര്ഗരേഖ ഉടന് തയ്യാറാക്കും. പരിശീലനം പൂര്ത്തിയാക്കുന്നവര്ക്ക് നിശ്ചിത വകുപ്പില് മാത്രമായിരിക്കില്ല നിയമനം. ഐ.എ.എസുകാര്ക്ക് സമാനമായി വിവിധ വകുപ്പുകളില് ആവശ്യാനുസരണം മാറ്റി നിയമിക്കാം. ജില്ലാ സപ്ലൈ ഓഫീസര്, ഡെപ്യൂട്ടി രജിസ്ട്രാര്, ഡെപ്യൂട്ടി ഡയറക്ടര് ഓഡിറ്റ്, ഡെപ്യൂട്ടി ലേബര് കമ്മിഷണര്, മുനിസിപ്പല് സെക്രട്ടറി ഗ്രേഡ് 2, അസി. ഡെവലപ്പ്മെന്റ് കമ്മിഷണര്, ജില്ലാ ട്രഷറി ഓഫീസര്, ഡെപ്യൂട്ടി കളക്ടര് തുടങ്ങിയ 140 തസ്തികളിലാണ് നിയമനം. 24 വകുപ്പുകളിലെ 105 ഒഴിവുകളിലേക്കാണ് ആദ്യഘട്ടത്തില് പി.എസ്.സി നിയമന ശുപാര്ശ നല്കുന്നത്. ഒരു വര്ഷത്തിനിടെ റിപ്പോര്ട്ട് ചെയ്യുന്ന ഒഴിവുകളില് റാങ്ക് ലിസ്റ്റില് നിന്ന് നിയമന ശുപാര്ശ നല്കും. ഇവരെ ബാച്ചുകളാക്കി പരിശീലനവും നിയമനവും നല്കേണ്ട ചുമതല സംസ്ഥാന സര്ക്കാരിനാണ്.